Diari Oficial de la Generalitat Valenciana


Sumari del DOGV 9405, del 16-08-2022 (2022/7680)

RESOLUCIÓ de 8 d'agost de 2022, de la Direcció General d'Emergència Residencial, Funció Social de l'Habitatge i Observatori de l'Hàbitat i Segregació Urbana, per a la concessió d'ajudes al lloguer d'habitatge per a joves, a conseqüència de l'estimació de recursos de reposició, en relació amb l'Ordre 5/2018, de 25 de juny, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores del Programa d'ajudes al lloguer d'habitatge i Programa d'ajudes al lloguer per a joves, i la resolució de 7 de febrer de 2019, per la qual es convoquen les ajudes per a l'exercici 2019.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9405

Data del DOGV
:   16-08-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/7680


Data del document
:   08-08-2022

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * ajuda pública

RESOLUCIÓ de 8 d'agost de 2022, de la Direcció General d'Emergència Residencial, Funció Social de l'Habitatge i Observatori de l'Hàbitat i Segregació Urbana, per a la concessió d'ajudes al lloguer d'habitatge per a joves, a conseqüència de l'estimació de recursos de reposició, en relació amb l'Ordre 5/2018, de 25 de juny, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores del Programa d'ajudes al lloguer d'habitatge i Programa d'ajudes al lloguer per a joves, i la resolució de 7 de febrer de 2019, per la qual es convoquen les ajudes per a l'exercici 2019. [2022/7680]  
  
Vistos els antecedents que consten en la Direcció General d'Emergència Residencial, Funció Social de l'Habitatge i Observatori de l'Hàbitat i Segregació Urbana, resulten els següents  
  
Antecedents de fet  
Primer. La Resolució, de 7 de febrer de 2019, de la Conselleria d'Habitatge, Obres Públiques i Vertebració del Territori, per la qual es convoquen per a l'exercici 2019 les ajudes del Programa d'ajudes al lloguer d'habitatge i del Programa d'ajudes al lloguer per a joves es publica en el Diari Oficial de la Generalitat Valenciana el 12 de febrer de 2019 (DOGV 8484).  
La resolució es dicta d'acord amb l'Ordre 5/2018, de 25 de juny, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores del Programa d'ajudes al lloguer d'habitatge i del Programa d'ajudes al lloguer per a joves (DOGV 8327, 28.6.2018).  
Segon. Per Resolució, de 27 de novembre de 2019, de la Direcció General d'Habitatge, Rehabilitació i Regeneració Urbana (DOGV 8689, 02.12.2019), es concedeixen i deneguen les ajudes al lloguer d'habitatge per a joves convocades mitjançant la Resolució de 7 de febrer de 2019, de la Conselleria d'Habitatge, Obres Públiques i Vertebració del Territori corresponents al Programa d'ajudes de lloguer d'habitatge per a joves per a l'exercici 2019, amb càrrec als pressupostos de la Generalitat i el Ministeri de Foment. Es concedeixen ajudes, una vegada transcorregut el termini per a formular al·legacions, completar o esmenar la sol·licitud i documentació presentada, i tenint en compte el límit de crèdit disponible a càrrec de la Generalitat, a 3.046 beneficiaris, que aporten la documentació completa i que compleixen els requisits establits en l'Ordre 5/2018, de 25 de juny.  
Tercer. La Resolució de 27 de novembre de 2019, en l'apartat tercer, denega sol·licituds de persones o unitats de convivència, per incompliment dels requisits establits en les bases de la convocatòria.  
  
Quart. Contra la Resolució, de 27 de novembre de 2019, de la Direcció General d'Emergència Residencial, Funció Social de l'Habitatge i Observatori de l'Hàbitat i Segregació Urbana, s'interposen recursos potestatius de reposició. Una vegada resolts els recursos interposats desestimant-los o estimant-los, si escau, es reinicia la instrucció dels expedients amb recurs estimat per a baremar la sol·licitud d'ajuda, i s'assigna la puntuació corresponent segons el barem establit i s'avalua si escau estimar l'ajuda sol·licitada.  
Cinqué. Reunit l'òrgan col·legiat integrat per la subdirectora general d'Emergència Residencial, Funció Social de l'Habitatge i Observatori de l'Hàbitat i Segregació Urbana, el subdirector general d'Habitatge i Regeneració Urbana, la cap del Servei de Règim Jurídic i Planificació Econòmica, la cap del Servei d'Emergència Residencial i Funció Social de l'Habitatge i Observatori de l'Hàbitat i Segregació Urbana, el cap del Servei Territorial d'Habitatge i Arquitectura Bioclimàtica de València, que excusa l'absència per malaltia i hi assisteix en el seu lloc la cap de Secció d'Habitatges Protegits, la cap del Servei Territorial d'Habitatge i Arquitectura Bioclimàtica d'Alacant i la cap del Servei Territorial de la Conselleria d'Habitatge i Arquitectura Bioclimàtica de Castelló, segons el que preveu la base onzena de l'annex I de l'ordre referida, a fi de revisar la documentació de les sol·licituds de les quals s'ha estimat el recurs de reposició i baremar-les de nou seguint els criteris d'adjudicació de les ajudes, determinen en l'acta de la reunió la llista de sol·licitants que poden resultar beneficiaris de les ajudes per resolució de recursos de reposició estimats així com la llista dels sol·licitants als quals es denega l'ajuda.  
  
  
Fonaments de dret  
Únic. És competent per a resoldre la directora general d'Emergència Residencial, Funció Social de l'Habitatge i Observatori de l'Hàbitat i Segregació Urbana, d'acord amb el que estableix la Resolució, de 2 d'agost de 2019, del vicepresident segon i conseller d'Habitatge i Arquitectura Bioclimàtica, sobre delegació de l'exercici de competències en determinats òrgans de la Conselleria (DOGV 8609, 8.8.2019).  
  
Vista l'acta de la reunió de l'òrgan col·legiat de 19 de juliol de 2022 i la proposta de resolució de 19 de juliol de 2022, resolc:  
  
  
Primer  
Concedir amb càrrec al pressupost de la Generalitat del 2022, aplicació pressupostària 58.61.95.216.10, línia S8286000, «Pla estatal d'habitatge 2018-2021», capítol IV, un import total de 51.845,75 euros, (cinquanta-un mil huit-cents quaranta-cinc euros i setanta-cinc cèntims), per estimació de recursos de reposició, una vegada aplicats els criteris d'adjudicació i comprovat el compliment dels requisits i de les obligacions fiscals, tributàries i amb la Seguretat Social, detallant-se en l'annex I a la present resolució la llista de beneficiaris que es proposa per a l'adjudicació de l'ajuda sol·licitada, així com l'import de l'ajuda concedida.  
  
  
Segon  
Denegar les ajudes sol·licitades a les persones o unitats de convivència que es relacionen en l'annex II de la present resolució, per tindre un barem per davall del punt de tall o per quedar acreditat que no estan al corrent amb l'Agència Tributària, amb la Conselleria d'Hisenda i Model Econòmic o la Tresoreria General de la Seguretat Social.  
  
Per a l'abonament de la subvenció, la part beneficiària ha d'aportar la justificació bancària del pagament del lloguer en el termini de deu dies a partir de l'endemà de la publicació en el DOGV de la present resolució, així mateix ha d'assumir la resta d'obligacions i responsabilitats assenyalades en les bases que regula l'Ordre 5/2018, de 25 de juny, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores del Programa d'ajudes al lloguer d'habitatge i Programa d'ajudes al lloguer per a joves, aportant la documentació que es requerisca.  
Així mateix, d'acord amb el que disposa la base setzena, la Generalitat pot comprovar, pels mitjans que considere més adequats, el compliment de les obligacions inherents a l'atorgament de les ajudes. L'incompliment de les obligacions o la comprovació de la falsedat de les dades aportades a l'expedient dona lloc a reintegrar les ajudes concedides i a tornar les quanties atorgades, que reportaran els interessos de demora corresponents.  
  
Contra la present resolució, que posa fi a la via administrativa, es pot interposar potestativament recurs de reposició davant del secretari autonòmic d'Habitatge i Funció Social, d'acord amb el resolc primer de la Resolució de 2 d'agost de 2019, del vicepresident segon i conseller d'Habitatge i Arquitectura Bioclimàtica, sobre delegació de l'exercici de competències en determinats òrgans de la Conselleria, en el termini d'un mes comptador des de l'endemà de la publicació, d'acord amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació, d'acord amb el que estableixen els articles 10, 14 i 46 de la Llei reguladora de la jurisdicció contenciosa administrativa.  
  
València, 8 d'agost de 2022.- La directora general d'Emergència Residencial, Funció Social de l'Habitatge i Observatori de l'Hàbitat i Segregació Urbana: Pura Peris García.